CELEX: 32016R1424
Language: hu
Date: 2016-08-25 00:00:00
Title: A Bizottság (EU) 2016/1424 végrehajtási rendelete (2016. augusztus 25.) a tifenszulfuron-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

26.8.2016   
               
               
                  HU
               
               
                  Az Európai Unió Hivatalos Lapja
               
               
                  L 231/25
               
            A BIZOTTSÁG (EU) 2016/1424 VÉGREHAJTÁSI RENDELETE
      (2016. augusztus 25.)
      a tifenszulfuron-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
      mivel:
      
                  (1)
               
               
                  A tifenszulfuron-metil hatóanyagnak az 540/2011/EU bizottsági végrehajtási rendelet (2) mellékletének A. részében megállapított jóváhagyása 2017. június 30-án lejár.
               
            
                  (2)
               
               
                  Az 1141/2010/EU bizottsági rendelet (3) 4. cikkének megfelelően az említett cikkben előírt határidőn belül kérelmet nyújtottak be a tifenszulfuron-metil hatóanyagnak a 91/414/EGK tanácsi irányelv (4) I. mellékletébe való felvétele megújítására.
               
            
                  (3)
               
               
                  A kérelmező az 1141/2010/EU rendelet 9. cikkének megfelelően előírt kiegészítő dossziékat benyújtotta. A referens tagállam a kérelmet hiánytalannak találta.
               
            
                  (4)
               
               
                  A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2014. július 17-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
               
            
                  (5)
               
               
                  A Hatóság a megújításértékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összegző dossziét.
               
            
                  (6)
               
               
                  A Hatóság 2015. július 15-én eljuttatta következtetéseit (5) a Bizottsághoz arról, hogy a tifenszulfuron-metil várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2016. március 8-án ismertette a tifenszulfuron-metilre vonatkozó vizsgálati jelentés tervezetét a Növények, Állatok, Élelmiszerek és Takarmányok Állandó Bizottságával.
               
            
                  (7)
               
               
                  Legalább egy, a hatóanyagot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni.
               
            
                  (8)
               
               
                  Ezért helyénvaló meghosszabbítani a tifenszulfuron-metil jóváhagyását.
               
            
                  (9)
               
               
                  A tifenszulfuron-metil jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, amelyek azonban nem korlátozzák azon használatokat, amelyek tekintetében a tifenszulfuron-metilt tartalmazó növényvédő szerek engedélyezhetők. Ezért nem indokolt fenntartani a gyomirtó szerként való felhasználásra történő korlátozást.
               
            
                  (10)
               
               
                  Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében a jóváhagyás feltételeit bizonyos feltételekkel ki kell egészíteni. Különösen indokolt további megerősítő információkat kérni.
               
            
                  (11)
               
               
                  Az 1107/2009/EK rendelet 20. cikke (3) bekezdésének a 13. cikk (4) bekezdésével összefüggésben értelmezett rendelkezései értelmében az 540/2011/EU végrehajtási rendelet mellékletét ennek megfelelően módosítani kell.
               
            
                  (12)
               
               
                  Az (EU) 2016/549 bizottsági végrehajtási rendelet (6)2017. június 30-ig meghosszabbította a tifenszulfuron-metil lejárati időpontját annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor mivel a jóváhagyás meghosszabbítására vonatkozó határozatot a lejárat kiterjesztett időpontját megelőzően meghozták, ez a rendelet a 2016. november 1-jétől alkalmazandó.
               
            
                  (13)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A hatóanyag jóváhagyásának meghosszabbítása
      Az I. mellékletben meghatározott tifenszulfuron-metil hatóanyag jóváhagyása az ugyanabban a mellékletben foglalt feltételekkel meghosszabbításra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      A rendeletet 2016. november 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. augusztus 25-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
         (3)  A Bizottság 2010. december 7-i 1141/2010/EU rendelete hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).
      
         (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
      
         (5)  EFSA Journal 2015; 13(7): 4201. Online elérhető a következő címen: www.efsa.europa.eu
      
         (6)  A Bizottság 2016. április 8-i (EU) 2016/549 végrehajtási rendelete az 540/2011/EU végrehajtási rendeletnek a bentazon, a cihalofop-butil, a dikvat, a famoxadon, a flumioxazin, a DPX KE 459 (flupirszulfuron-metil), a metalaxil-M, a pikolinafen, a proszulfuron, a pimetrozin, a tiabendazol és a tifenszulfuron-metil hatóanyag jóváhagyási időtartamának meghosszabbítása tekintetében történő módosításáról (HL L 95., 2016.4.9., 4. o.).
      
         I. MELLÉKLET
         
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     Tifenszulfuron-metil
                     CAS-szám: 79277-27-3
                     CIPAC-szám: 452
                  
                  
                     metil 3-(4-metoxi-6-metil-1,3,5-triazin-2-il-karbamoil-szulfamoil) tiofén-2-karboxilát
                  
                  
                     ≥ 960 g/kg
                  
                  
                     2016. november 1.
                  
                  
                     2031. október 31.
                  
                  
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a tifenszulfuron-metilről szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 —
                              
                              
                                 a felszín alatti vizek védelme,
                              
                           
                                 —
                              
                              
                                 a nem célzott növények és vízi szervezetek védelme.
                              
                           A felhasználási feltételek között adott esetben kockázatcsökkentő intézkedéseknek és a felszín alatti víz figyelemmel kísérésére vonatkozó kötelezettségnek is szerepelnie kell.
                     A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:
                     
                                 1.
                              
                              
                                 az IN-A4098 metabolit, valamint az IN-B5528, az IN-A 5546 és az IN-W8268 származékai genotoxicitásának hiánya;
                              
                           
                                 2.
                              
                              
                                 hatásmechanizmus-adatok az endokrin hatásmóddal kialakuló emlőmirigy-daganatok kizárására;
                              
                           
                                 3.
                              
                              
                                 a tifenszulfuron-metil és IN-D8858 metabolitja által a vízi szervezetekre jelentett kockázat, valamint az IN-JZ789 és a 2 sav 3 triuret metabolitok által a talajlakó szervezetekre jelentett kockázat;
                              
                           
                                 4.
                              
                              
                                 az IN-A4098, IN-L9223 és IN-JZ789 metabolitok relevanciája, amennyiben a tifenszulfuron-metilt az 1272/2008/EK európai parlamenti és tanácsi rendelet (2) szerinti 2. kategóriájú reprodukciót károsító anyagnak minősítik, és annak a veszélye, hogy az említett metabolitok elszennyezik a felszín alatti vizeket.
                              
                           A kérelmezőnek az 1. pontban kért információkat 2017. március 31-ig, a 2. és a 3. pontban kért információkat 2017. június 30-ig, a 4. pontban kért információkat pedig a tifenszulfuron-metilre vonatkozó besorolási határozatról szóló értesítéstől számított hat hónapon belül kell benyújtania.
                  
               
            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
         
            (2)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).
      
      
         II. MELLÉKLET
         Az 540/2011/EU végrehajtási rendelet melléklete az alábbiak szerint módosul:
         
                     1.
                  
                  
                     az A. részben a tifenszulfuron-metilre vonatkozó 26. bejegyzést el kell hagyni;
                  
               
                     2.
                  
                  
                     a B. rész a következő bejegyzéssel egészül ki:
                     
                                 Sorszám
                              
                              
                                 Közhasználatú név, azonosító számok
                              
                              
                                 IUPAC-név
                              
                              
                                 Tisztaság (*)
                                 
                              
                              
                                 Jóváhagyás dátuma
                              
                              
                                 Jóváhagyás lejárta
                              
                              
                                 Egyedi rendelkezések
                              
                           
                                 „104
                              
                              
                                 Tifenszulfuron-metil
                                 CAS-szám: 79277-27-3
                                 CIPAC-szám: 452
                              
                              
                                 metil 3-(4-metoxi-6-metil-1,3,5-triazin-2-il-karbamoil-szulfamoil) tiofén-2-karboxilát
                              
                              
                                 ≥ 960 g/kg
                              
                              
                                 2016. november 1.
                              
                              
                                 2031. október 31.
                              
                              
                                 Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a tifenszulfuron-metilről szóló felülvizsgálati jelentésben és különösen annak I. és II. függelékében található megállapításokat.
                                 Az átfogó értékelésben a tagállamoknak fokozott figyelmet kell fordítaniuk a következőkre:
                                 
                                             —
                                          
                                          
                                             a felszín alatti vizek védelme,
                                          
                                       
                                             —
                                          
                                          
                                             a nem célzott növények és vízi szervezetek védelme.
                                          
                                       A felhasználási feltételek között adott esetben kockázatcsökkentő intézkedéseknek és a felszín alatti víz figyelemmel kísérésére vonatkozó kötelezettségnek is szerepelnie kell.
                                 A kérelmezőnek megerősítő információkat kell benyújtania a Bizottsághoz, a tagállamokhoz és a Hatósághoz a következők tekintetében:
                                 
                                             1.
                                          
                                          
                                             az IN-A4098 metabolit, valamint az IN-B5528, az IN-A 5546 és az IN-W8268 származékai genotoxicitásának hiánya;
                                          
                                       
                                             2.
                                          
                                          
                                             hatásmechanizmus-adatok az endokrin hatásmóddal kialakuló emlőmirigy-daganatok kizárására;
                                          
                                       
                                             3.
                                          
                                          
                                             a tifenszulfuron-metil és IN-D8858 metabolitja által a vízi szervezetekre jelentett kockázat, valamint az IN-JZ789 és a 2 sav 3 triuret metabolitok által a talajlakó szervezetekre jelentett kockázat;
                                          
                                       
                                             4.
                                          
                                          
                                             az IN-A4098, IN-L9223 és IN-JZ789 metabolitok relevanciája, amennyiben a tifenszulfuron-metilt az 1272/2008/EK rendelet szerinti 2. kategóriájú reprodukciót károsító anyagnak minősítik, és annak a veszélye, hogy az említett metabolitok elszennyezik a felszín alatti vizeket.
                                          
                                       A kérelmezőnek az 1. pontban kért információkat 2017. március 31-ig, a 2. és a 3. pontban kért információkat 2017. június 30-ig, a 4. pontban kért információkat pedig a tifenszulfuron-metilre vonatkozó besorolási határozatról szóló értesítéstől számított hat hónapon belül kell benyújtania.”
                              
                           
               
            (*)  A hatóanyag azonosítására és specifikációjára vonatkozó további részletek a vizsgálati jelentésben találhatók.